РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 19.05.2021 г.
/кратък/

Днес, 19.05.2021 г., сряда, от 09,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска 
                                                                                              Огнян Дамянов 
                                                                                              Боян Новански
                                                                                              Йордан Стоев

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Среща с административните ръководители на РС – Сливница, ОС – Стара Загора, РС – Гоце Делчев, ОС – Пазарджик, РС – Нови пазар и ОС - Враца, в изпълнение на решение на Комисия „Управление на собствеността“ към Пленума на ВСС, взето по протокол № 12/21.04.2021 г., т. 6.3.

При обсъждането на т. 1 от дневния ред в заседанието на Комисия „Управление на собствеността“ към Пленума на ВСС взеха участие: г-жа Петина Николова – и.ф. административен ръководител на Районен съд – Нови пазар, г-жа Веселка Иванова – и.ф. административен ръководител на Окръжен съд – Враца, г-жа Магдалена Жбантова – Стефанова – административен ръководител на Районен съд – Гоце Делчев, г-жа Елеонора Серафимова – административен ръководител на Окръжен съд – Пазарджик, г-жа Мариана Маркова – административен ръководител на Районен съд – Сливница. 
Поради технически причини г-н Красимир Георгиев – административен ръководител на Окръжен съд – Стара Загора нямаше възможност да докладва изпълнението на обект: „СМР по изграждане на два броя асансьори, ремонт на южна и северна фасада на вътрешния двор на Съдебна палата гр.Стара Загора“ – в размер на 274 186 лева. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ПРИЕМА ЗА СВЕДЕНИЕ устния доклад от г-жа Петина Николова – и.ф. административен ръководител на Районен съд – Нови пазар във връзка с изпълнението на обект: „Основен ремонт на покрив и таван на втори етаж на сградата на съда гр. Нови пазар“ – в размер на 30 000 лева. 
           1.2.ПРИЕМА ЗА СВЕДЕНИЕ устния доклад от г-жа Веселка Иванова – и.ф. административен ръководител на Окръжен съд – Враца във връзка с изпълнението на обект: „Конструктивно обследване, обследване за енергийна ефективност, издаване на енергиен сертификат и технически паспорт и изработване на инвестиционен проект за реконструкция и ремонт на покрива на пристройката на Съдебната палата в гр. Враца“ – в размер на 53 000 лева.
	1.3.ПРИЕМА ЗА СВЕДЕНИЕ устния доклад от г-жа Магдалена Жбантова – Стефанова – административен ръководител на Районен съд – Гоце Делчев във връзка с изпълнението на обект: „Изграждане на вътрешен асансьор в сграда с ИН 17395.501.1088, местонахождение УПИ11089, кв. 125 по плана на гр. Гоце Делчев за осигуряване на достъпна среда в съдебната палата в гр. Гоце Делчев на ул. „Отец Паисий" № 25" –  84 948 лева и аскесорни договори: Упражняване на авторски надзор на строеж: „Изграждане на вътрешен асансьор в сграда с ИН 17395.501.1088, местонахождение УПИ11089, кв.125 по плана на гр. Гоце Делчев за осигуряване на достъпна среда в съдебната палата в гр. Гоце Делчев на ул. „Отец Паисий" № 25“  – 1 422 лева и Упражняване на строителен надзор и инвеститорски контрол на строеж: „Изграждане на вътрешен асансьор в сграда с ИН 17395.501.1088, местонахождение УПИ11089, кв.125 по плана на гр. Гоце Делчев за осигуряване на достъпна среда в съдебната палата в гр. Гоце Делчев на ул. „Отец Паисий" № 25“– 3 555 лева.
	1.4.ПРИЕМА ЗА СВЕДЕНИЕ устния доклад от г-жа Елеонора Серафимова – административен ръководител на Окръжен съд – Пазарджик във връзка с изпълнението на обект: „Строителни работи по отоплителна инсталация и изграждане на достъпна среда за хора в неравностойно положение в сграда недвижима културна ценност – Съдебна палата, гр. Пазарджик“ със сметна стойност за обекта – 1 430 938 лева, годишна задача за 2021 г. – 1 000 000 лева и аксесорни договори: „Упражняване на строителен надзор и инвеститорски контрол на обект „Строителни работи по отоплителна инсталация и изграждане на достъпна среда за хора в неравностойно положение в сграда недвижима културна ценност – Съдебна палата, гр. Пазарджик““ със сметна стойност за обекта – 40 000 лева, годишна задача за 2021 г. – 28 000 лева и „Изготвяне на инвестиционен проект в техническа и работна фаза на отоплителна инсталация и изграждане на достъпна среда за хора в неравностойно положение в сграда недвижима културна ценност – Съдебна палата, гр. Пазарджик“ – годишна задача за 2021 г. – 18 476 лева за проектиране и авторски надзор.
	1.5.ПРИЕМА ЗА СВЕДЕНИЕ устния доклад от г-жа Мариана Маркова – административен ръководител на Районен съд – Сливница във връзка с изпълнението на обект: „Строително-монтажни работи по изграждане на Съдебна палата Сливница“ – в размер на 250 691 лева и и аскесорни договори: Строителен надзор и инвеститорски контрол на обект „СМР Съдебна палата Сливница” със сметна стойност 40 920 лева и авторски надзор на обект: "СМР Съдебна палата гр. Сливница” - 3 100 лева.

	

	2.ОТНОСНО: Писмо от административния ръководител на Окръжен съд – Пазарджик, вх. ВСС-11814/17.05.2021 г., относно Решение на Пленума на ВСС по т. 25.2 от 25.03.2021 г. във връзка с предстоящ вътрешен ремонт на отоплителна инсталация и изграждане на достъпна среда за хора в неравностойно положение в сградата на съдебната палата, гр. Пазарджик.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

Г-н Стефан Гроздев – заместник-председател на Комисия „Управление на собствеността“ към Пленума на ВСС подложи на гласуване предложения проект на решение, като „За“ вариант 1 – „ПРИЕМА предложението на административния ръководител на ОС – Пазарджик…“ гласува г-жа Олга Керелска, а „Против“ – г-н Стефан Гроздев, г-н Боян Новански, г-н Огнян Дамянов и г-н Йордан Стоев.
По вариант 2 – „НЕ ПРИЕМА предложението на административния ръководител на Окръжен съд – Пазарджик“ – „За“ гласуваха:  г-н Стефан Гроздев, г-н Боян Новански, г-н Огнян Дамянов и г-н Йордан Стоев, а „Против“ гласува г-жа Олга Керелска.
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.
2.2. НЕ ПРИЕМА предложението на административния ръководител на Окръжен съд – Пазарджик, съгласно писмо с вх. № ВСС-11814/17.05.2021 г., извършването на дейностите за упражняване на строителен надзор и инвеститорски контрол на обект: “Строителни работи по отоплителна инсталация и изграждане на достъпна среда за хора в неравностойно положение в сграда недвижима културна ценност – Съдебна палата, гр. Пазарджик“, да бъде възложено на различни изпълнители по реда на ЗОП.
2.3. ИЗПРАЩА решението по т. 2 от настоящия протокол на административния ръководител на Окръжен съд – Пазарджик, за сведение.

- Управление на собствеността:

	3.ОТНОСНО: Иницииране на обществена поръчка по реда на чл. 79, ал. 1, т. 3, буква „в“ от ЗОП, във връзка с чл. 18, ал. 1, т. 13 от ЗОП.
Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада от Цецка Трендафилова - старши експерт - икономист в отдел „Управление на собствеността“, дирекция „Управление на собствеността на съдебната власт”.
3.2. ПРИЕМА техническите задания за организиране и провеждане на обществени поръчки по реда на чл. 79, ал. 1, т. 3, бувка „в“ от ЗОП чрез процедура пряко договаряне с предмет: „Доставка на електрическа енергия на ниво ниско и средно напрежение от доставчик от последна инстанция /ДПИ/ за обектите, предоставени за управление на Висшия съдебен съвет“.
3.3. ИЗПРАЩА чрез Главния секретар на ВСС, съгласно ВПУЦОПВСС на дирекция „Правна“, отдел „Обществени поръчки“ подготвените технически задания, ведно с доклад за организиране и провеждане на обществени поръчки по реда на чл. 79, ал. 1, т. 3, бувка „в“ от ЗОП чрез процедура пряко договаряне с предмет: „Доставка на електрическа енергия на ниво ниско и средно напрежение от доставчик от последна инстанция /ДПИ/ за обектите, предоставени за управление на Висшия съдебен съвет“, за действия по компетентност.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ